Afon Honddu (Epynt) - Wicipedia

# Afon Honddu (Epynt)

### Oddi ar Wicipedia

  Gweler hefyd Afon Honddu (gwahaniaethu).

Afon ym Mrycheiniog, de Powys, yw Afon Honddu. Mae'n tarddu i'r de o Ddrum Ddu (474 m), un o gopaon Mynydd Epynt, tua 5 milltir i'r de-orllewin o dref Llanfair-ym-Muallt. Afon Honddu yw un o ledneintiau pwysicaf afon Wysg. Ei hyd yw tua 11 milltir.

Llifa'r afon ar gwrs i gyfeiriad y de o lethrau Epynt i lawr trwy gwm deniadol i Aberhonddu lle mae'n llifo i afon Wysg. Mae'r aber yn yr enw Aberhonddu yn cyfeirio at aber yr afon honno yn afon Wysg.

Ceir sawl pentref ar lan yr afon, sef (o'r gogledd i'r de): Pentref Dolau Honddu, Capel Uchaf, Castell Madog, Capel Isaf, Pwllgloyw a Llandefaelog Fach.

Categorïau: Afonydd Cymru | Powys

##### Views

- Erthygl
- Sgwrs
- Diwygiad cyfoes

##### Chwilio